રિલાયન્સ જીયો દ્વારા તેના ગ્રાહકોએ લાંબો સમય સુધી મફત સેવાઓ મેળવી અને આજ કારણે તે હાલ ટેલિકોમ ક્ષેત્રે ભારતની નંબર 1 કંપની બની ગઇ છે. ત્યારે બીજી તરફ તેના ગ્રાહકોની ખાનગી જાણકારી લિક થવાની વાત ઉઠી છે. પ્રાપ્ત માહિતી મુજબ રિલાયન્સ જીયોના ગ્રાહકોની જાણકારી magicapk.com નામની વેબસાઇટ પર લિક થઇ ગઇ છે. જો કે હાલ તો આ વેબસાઇટ નથી ખુલી રહી પણ તેવું જણવા મળ્યું હતું કે મોટી સંખ્યામાં ગ્રાહકોની ખાનગી જાણકારી આ વેબસાઇટ પર લિંક થઇ ગઇ હતી. સોશ્યલ મીડિયામાં પણ આ અંગે જાણકારી આપતા આખરે કંપનીએ આ અંગે સ્પષ્ટતા આપી છે.